Kyzikos

Kyzikos (Kyzikos, ) je v gréckej mytológii kráľ na polostrove Kyzikos (dnešný Kapidaghi) v Proponte,Hyginus, Fabulae 16. dnešnom Marmarskom mori.

Argonauti plávajúci na lodi Argó za zlatým rúnom do Kolchidy, sa na svojej dlhej púti zastavili aj v krajine Dolionov.Apollodoros, Bibliotheca, 1,9,18. Ich kráľ Kyzikos Argonautov priateľsky prijal, pohostil a vodcu Iasóna upozornil na nebezpečenstvo hrozných šesťrukých obrov žijúcich na protiľahlom pobreží.Apollónios Rodský, Argonautica, 1,936–960.

Vďaka tejto rade Argonauti obrov porazili. Postavil sa im Herakles, najprv sám, potom aj s ostatnými druhmi a nakoniec pobili väčšinu obrov spŕškou oštepov a šípov.Apollónios Rodský, Argonautica, 1,989–1012. 

Keď potom Argonauti pokračovali v plavbe, zastihla ich v noci silná búrka a vietor ich zahnal späť k brehom Dolionov. V nočnej tme si Dolioni  Argonautov pomýlili s pirátmi a dali sa s nimi do bitky, v ktorej mnoho Dolionov padlo, medzi nimi aj kráľ Kyzikos šípom Iasóna. Za denného svetla potom všetci zdesene zistili čo sa stalo. Nič si však nemohli vyčítať, lebo nik za to nemohol. Všetci potom spoločne pochovali svojich mŕtvych a nad hrob kráľa Kyzika postavili vysokú mohylu. 

Uvádza sa, že jeho manželka Kleité sa zo žiaľu pomiatla a obesila sa.Apollónios Rodský, Argonautica, 1,1012–1079.

 Referencie 

 Zdroje 



Kategória:Postavy gréckej mytológie